# Kasutusjuhend

# Arvuti VAIO Fit 14/15SVF14A1/SVF15A1

Prindi

## Puuteplaadi kasutamine

Sõrme puuteplaadil liigutades saate arvuti ekraanil kursorit liigutada.

Kui kursor on soovitud elemendil või objektil, vajutage vasaku või parema nupu alas, et kasutada mitmesuguseid käske või kuvada menüüsid.

1. Vasaku nupu ala

2. Parema nupu ala

#### Klõpsamine

Vajutage vasaku nupu ala, kui olete kursori viinud soovitud elemendile või objektile.

Teise võimalusena võite ühe korra puuteplaati koputada.

#### Topeltklõpsamine

Vajutage vasaku nupu ala kaks korda kiiresti, kui olete kursori viinud soovitud elemendile või objektile.

Teise võimalusena võite kaks korda kiiresti puuteplaati koputada.

#### Paremklõpsamine

Vajutage parema nupu ala, kui olete kursori viinud soovitud elemendile või objektile.

Teise võimalusena võite puuteplaati kahe sõrmega koputada.

Olenevalt kursori asukohast saate kuvada mitmeid kiirmenüüsid.

#### Lohistamine

Vajutage vasaku nupu ala, kui kursor on soovitud elemendil või objektil, ja hoides ühte sõrme puudeplaadil, liigutage samal ajal teist sõrme.

Teise võimalusena koputage puuteplaati kiiresti kaks korda ja libistage teise koputuse ajal sõrme.

#### Pukseerimine

Lohistage ikoon, nt fail, soovitud asukohta ja võtke sõrm vasaku nupu alalt ära.

Teise võimalusena koputage ikooni kiiresti kaks korda, liigutage sõrm teise koputuse ajal soovitud kohta ja tõstke puuteplaadilt.

#### Kerimine

Ekraanil vertikaalselt kerimiseks liigutage kahte sõrme puuteplaadil üles ja alla.

Ekraanil horisontaalselt kerimiseks liigutage kahte sõrme puuteplaadil vasakule ja paremale.

#### Ilma kursorita edasi ja tagasi liikumine

Veebisaite, pilte vms vaadates pange kolm sõrme puuteplaadile ja liigutage neid vasakule ja paremale, et ilma kursorit liigutamata edasi/tagasi liikuda.

#### Sisse- ja väljasuumimine

Veebisaite, pilte vms vaadates pigistage suumimiseks puuteplaadil kaks sõrme kokku. Sissesuumimiseks viige sõrmi lahti ja väljasuumimiseks kinni.

#### Rakendusemenüü avamine

Pange sõrm puuteplaadi ülemisele äärele ja liigutage sõrm alla.

Rakendusemenüüd ei kuvata, kui rakendus seda ei toeta.

#### Tuumnuppude avamine

Pange sõrm puuteplaadi paremale äärele ja liigutage sõrme vasakule. Lisateavet vt teemast Tuumnuppude avamine.

#### Rakenduste vahetamine

Pange sõrm puuteplaadi vasakule äärele ja viige sõrm paremale, et valida töötav rakendus. Kui korraga töötab rohkem kui üks rakendus, korrake toimingut, et vahetada rakendusi, alates viimati kasutatud rakendusest laskuvas järjekorras.

#### Märkus

- Puuteplaadi puutefunktsioon (kerimine, edasi-/tagasiliikumine, sisse-/väljasuumimine, rakendusemenüü ja tuumnuppude avamine, rakenduste vahetamine) ei pruugi olenevalt VAIO arvuti kasutamistingimustest või puuteplaadi sätetest töötada.

#### Vihje

- Puuteplaadi kuju oleneb ostetud mudelist.

- Üksikasjalikku teavet puuteplaadi kasutamise kohta saate, kui avate teenuse VAIO Control Center, klõpsate jaotist Mouse and Keyboard ja järgite õppevideoid. Vaadake teemast Otsimine/käivitamine: Rakendused (Apps), Sätted (Settings) või Failid (Files), kuidas käivitada VAIO Control Center.

Tagasi lehe algusesse

### Seotud teema

- Puuteplaadi lubamine/keelamine
- Puuteplaadi koputamisfunktsiooni keelamine
- Puuteplaadi puutefunktsiooni lubamine/keelamine

Tagasi lehe algusesse